Vol 50 No 3 (2014) /
Die antieke Griekse en die Middeleeuse eras het 'n bydrae gelewer tot die verstaan van 'n "republiek" (Plato se Politeia) en 'n "ryk" (koninkryk), maar dit het lank geneem alvorens die moderne idee van die staat (sowel as die term "staat") na vore sou tree. Die moderne gees van die Renaissance was geïnspireer deur die nuwe ideaal van 'n vrye en outonome persoonlikheid wat in die wetenskapsideaal 'n rasionele instrument gevind het met behulp waarvan die werklikheid afgebreek en vanuit die eenvoudigste atome daarvan weer opgebou sou kon word. In die geval van die menslike samelewing is hierdie atome die enkelinge. Langs hierdie weg het die natuurmotief (wetenskapsideaal) en vryheidsmotief (persoonlikheidsideaal) die beheersende geesteskrag geword wat rigting aan besinning oor staat en samelewing sedert die Renaissance gegee het. Dit was ook die motivering agter hipotetiese sosiale verdragsteorieë wat teen die agtergrond van 'n ewe hipotetiese "natuurtoestand" gekonsipieer is. Aan die einde word 'n saaklike alternatiewe perspektief ontwikkel wat die tekortkominge van die hipotetiese sosiale verdragsteorieë te bowe gaan.
Strauss, D. (2014). Hypothetical social contract theories. Tydskrif Vir Christelike Wetenskap | Journal for Christian Scholarship, 50(3), 169-189. Retrieved from http://pubs.ufs.ac.za/index.php/tcw/article/view/353
Vol 50 No 3 (2014)
Danie Strauss, The antinomies entailed in Dooyeweerd's epistemological view of a Gegenstand , Tydskrif vir Christelike Wetenskap | Journal for Christian Scholarship: Vol 55 No 1 (2019)